5.  ทรัพย์สินที่ใช้ในการประกอบธุรกิจ

    1.  ทรัพย์สินถาวรของธนาคารและบริษัทย่อย

        1.  ทรัพย์สินถาวรของธนาคาร

  - สำนักงานใหญ่ของธนาคาร ตั้งอยู่เลขที่ 333 ถนนสีลม บางรัก กรุงเทพมหานคร
  บนที่ดินซึ่งมีเนื้อที่ 8 ไร่เศษ อาคารมีความสูง 32 ชั้น ธนาคารเป็นเจ้าของที่ดินและอาคาร

  - สำนักงานใหญ่ ถนนพระราม 3 ตั้งอยู่เลขที่ 2222 ถนนพระราม 3 แขวงช่องนนทรี
  เขตยานนาวา กรุงเทพมหานคร บนที่ดินซึ่งมีเนื้อที่ 29 ไร่เศษ มีความสูง 10 ชั้น
  ธนาคารเป็นเจ้าของที่ดินและอาคาร

  - สำหรับสำนักงานสาขาต่าง ๆ นั้น มีทั้งธนาคารเป็นเจ้าของเองและที่เช่าโดยมีระยะเวลาต่าง
  ๆ กัน
  โดยส่วนใหญ่ธนาคารถือครองเพื่อเป็นที่ทำการและที่ตั้งของสาขาธนาคารทั้งในประเทศไทยและต่างประเทศ

  - สินทรัพย์ค่าที่ดิน อาคาร และอุปกรณ์สุทธิ ณ 31 ธันวาคม 2543 มีจำนวน 33,956 ล้านบาท

2.  ทรัพย์สินถาวรของบริษัทย่อย ประกอบด้วย

  - Bangkok Bank Berhad สถานที่ทำการ เลขที่ 105 Jalan Tun H.S. Lee 50000
  Kuala Lumpur P.O. BOX 10734, 50923 Kuala Lumpur Malaysia รวมสินทรัพย์
  ค่าที่ดิน อาคาร และอุปกรณ์ ณ 31 ธันวาคม 2543 จำนวน 107 ล้านบาท

  - บริษัทเงินทุนทักษิณธนากิจ จำกัด สถานที่ทำการ 9/2 ถนนชีอุทิศ หาดใหญ่ สงขลา บนเนื้อที่
  76.6 ตารางวา อาคารมีความสูง 3 ชั้นครึ่ง จดจำนองกับธนาคารกรุงเทพ จำกัด (มหาชน)
  รวมสินทรัพย์ ค่าที่ดิน อาคาร และอุปกรณ์ ณ 31 ธันวาคม 2543 จำนวน 12 ล้านบาท

2.  นโยบายการบริหารสินทรัพย์

  ในการประกอบธุรกิจของธนาคาร
  จำเป็นต้องมีข้อมูลในการบริหารสินทรัพย์และบริหารความเสี่ยงอย่างมีประสิทธิภาพและรัดกุม
  เพื่อสร้างความเชื่อถือและความมั่นคงให้แก่ธนาคาร ดังนั้นจึงต้องจัดให้มีการจัดชั้นสินทรัพย์
  เพื่อให้ทราบระดับคุณภาพของสินทรัพย์ และเพื่อใช้เป็นเกณฑ์ในการกันเงินสำรอง
  หรือการจำหน่ายสินทรัพย์ออกจากบัญชี ให้สอดคล้องกับหลักเกณฑ์ที่ทางการกำหนด

1.  นโยบายการจัดชั้นสินทรัพย์

  ธนาคารจัดชั้นสินทรัพย์ตามหลักเกณฑ์ที่ธนาคารแห่งประเทศไทยกำหนด ตามประกาศฉบับลงวันที่
  17 มีนาคม 2543 เรื่อง “สินทรัพย์ที่ไม่มีราคา หรือเรียกคืนไม่ได้
  และสินทรัพย์ที่สงสัยว่าจะไม่มีราคา หรือเรียกคืนไม่ได้” โดยแบ่งออกเป็นประเภทดังนี้

  - สินทรัพย์จัดชั้นปกติ (Normal)

  - สินทรัพย์จัดชั้นกล่าวถึงเป็นพิเศษ (Special Mention)

  - สินทรัพย์จัดชั้นต่ำกว่ามาตรฐาน (Substandard)

  - สินทรัพย์จัดชั้นสงสัย (Doubtful)

  - สินทรัพย์จัดชั้นสงสัยจะสูญ (Doubtful Loss)

  - สินทรัพย์จัดชั้นสูญ (Loss)

  สินทรัพย์จัดชั้นแต่ละประเภท มีคำจำกัดความสรุปได้ดังนี้

  สินทรัพย์จัดชั้นปกติ ตามเกณฑ์ข้อใดข้อหนึ่งดังต่อไปนี้

-   ลูกหนี้ค้างชำระต้นเงินหรือดอกเบี้ยไม่เกิน 1 เดือนนับแต่วันถึงกำหนดชำระ

-   ลูกหนี้ที่ไม่ผิดนัดชำระ และไม่มีสัญญาณใด ๆ แสดงว่าจะมีการผิดนัดชำระ

-   ลูกหนี้ที่ไม่เข้าข่ายเป็นลูกหนี้จัดชั้นสูญ สงสัยจะสูญ สงสัย ต่ำกว่ามาตรฐาน
    หรือที่กล่าวถึงเป็นพิเศษ

  สินทรัพย์จัดชั้นที่กล่าวถึงเป็นพิเศษ ตามเกณฑ์ข้อใดข้อหนึ่งดังต่อไปนี้

-   ลูกหนี้ค้างชำระต้นเงินหรือดอกเบี้ยเกินกว่า 1 เดือนนับแต่วันถึงกำหนดชำระ

-   ลูกหนี้ที่ไม่ค้างชำระต้นเงินหรือดอกเบี้ยแต่มีหลักฐานชัดเจนแสดงถึงปัจจัยที่เป็นผลกระทบต่อความสามารถในการชำระหนี้
    หรือมีความไม่สมบูรณ์ของหลักประกัน

-   สินทรัพย์หรือสิทธิเรียกร้องที่มีมูลค่าเสื่อมถอยลง
    หรือลูกหนี้มีฐานะหรือมีผลการดำเนินการอ่อนลงตามที่ธนาคารแห่งประเทศไทยสั่ง

  สินทรัพย์จัดชั้นต่ำกว่ามาตรฐาน ตามเกณฑ์ข้อใดข้อหนึ่งดังต่อไปนี้

-   ลูกหนี้ค้างชำระต้นเงินหรือดอกเบี้ยเกินกว่า 3 เดือนนับแต่วันถึงกำหนดชำระ

-   ลูกหนี้ที่ค้างชำระต้นเงินหรือดอกเบี้ยไม่เกิน 3 เดือน
    แต่มีหลักฐานชัดเจนแสดงถึงปัจจัยที่เป็นผลกระทบต่อความสามารถในการชำระหนี้
    หรือหลักประกันที่เป็นปัจจัยในการชำระหนี้เสื่อมค่าลง

-   ลูกหนี้ดำเนินกิจการขาดทุนเป็นเวลาตั้งแต่ 2 ปีติดต่อกันขึ้นไป
    หรือมีสินทรัพย์สุทธิต่ำกว่ากึ่งหนึ่งของทุนที่ชำระแล้ว

-   สินทรัพย์หรือสิทธิเรียกร้องที่มีปัญหาในการเรียกให้ชำระคืนได้ตามปกติ
    หรือไม่ก่อให้เกิดรายได้ตามปกติตามที่ธนาคารแห่งประเทศไทยสั่ง

  สินทรัพย์จัดชั้นสงสัย ตามเกณฑ์ข้อใดข้อหนึ่งดังต่อไปนี้

-   ลูกหนี้ค้างชำระต้นเงินหรือดอกเบี้ยเกินกว่า 6 เดือนนับแต่วันถึงกำหนดชำระ

-   ลูกหนี้ที่ศาลมีคำสั่งพิทักษ์ทรัพย์แล้ว

-   ลูกหนี้หยุดกิจการ หรือเลิกกิจการ หรือกิจการของลูกหนี้อยู่ระหว่างชำระบัญชี

-   ลูกหนี้ที่ประวิงการชำระหนี้หรือกระทำใด ๆ เพื่อมิให้เจ้าหนี้ได้รับการชำระหนี้ เช่น
    ออกนอกราชอาณาจักร หรือยักย้ายถ่ายเทสินทรัพย์

-   ลูกหนี้มีความสามารถในการชำระหนี้ต่ำ ฐานะการเงินไม่มั่นคง

-   ผู้ค้ำประกันลูกหนี้เข้าเกณฑ์ข้อใดข้อหนึ่งดังกล่าวข้างต้น

-   ลูกหนี้มีธุรกิจไม่แน่ชัด หรือไม่ประกอบธุรกิจจริงจัง หรือใช้เงินผิดวัตถุประสงค์

-   ลูกหนี้ที่ธนาคารได้ฟ้องศาล หรือได้ยื่นคำขอเฉลี่ยทรัพย์ในคดีที่ลูกหนี้ถูกเจ้าหนี้รายอื่นฟ้อง

-   ธนาคารได้ฟ้องลูกหนี้ในคดีล้มละลาย
    หรือได้ยื่นขอรับชำระหนี้ในคดีที่ถูกเจ้าหนี้รายอื่นฟ้องในคดีล้มละลาย

-   ลูกหนี้ดำเนินกิจการขาดทุนเป็นเวลาตั้งแต่ 3 ปีติดต่อกันขึ้นไป หรือ สินทรัพย์ต่ำกว่าหนี้สิน
    เว้นแต่มีหลักฐานแสดงให้เห็นได้ว่ากิจการของลูกหนี้มีโอกาสทำกำไรพอชดเชยผลขาดทุน

-   ลูกหนี้ผิดนัดชำระตามกำหนดเวลาที่ขอผ่อนผัน

-   สินทรัพย์หรือสิทธิเรียกร้องที่คาดว่าจะเรียกให้ชำระคืนได้ไม่ครบถ้วน
    หรือตามที่ธนาคารแห่งประเทศไทยสั่ง

  สินทรัพย์จัดชั้นสงสัยจะสูญ ตามเกณฑ์ข้อใดข้อหนึ่งดังต่อไปนี้

-   ลูกหนี้ค้างชำระต้นเงินหรือดอกเบี้ยเกินกว่า 12 เดือน นับแต่วันถึงกำหนดชำระ

-   อสังหาริมทรัพย์ที่ได้มาจากการชำระหนี้ หรือซื้อจากการขายทอดตลาด
    เฉพาะส่วนที่เป็นผลต่างจากราคาตามบัญชีที่สูงกว่ามูลค่าที่ได้จากการประเมินราคาหรือตีราคาไว้ไม่เกิน
    12 เดือน
    โดยมูลค่าที่กล่าวให้หักด้วยประมาณการค่าใช้จ่ายในการขายก่อนนำไปเปรียบเทียบกับราคาตามบัญชี
    ส่วนเกณฑ์การประเมินราคาปฏิบัติดังนี้

1.  อสังหาริมทรัพย์แต่ละแปลงมีราคาตามบัญชี ตั้งแต่ 5 ล้านบาทขึ้นไป ให้ใช้การประเมินราคา

2.  อสังหาริมทรัพย์แต่ละแปลงมีราคาตามบัญชีต่ำกว่า 5 ล้านบาท
    ให้ใช้การตีราคาหรือประเมินราคาก็ได้

3.  อสังหาริมทรัพย์หลายแปลงที่ไม่สามารถแยกจำหน่ายจากกันได้และราคาตามบัญชีรวมกันตั้งแต่ 5
    ล้านบาทขึ้นไป ให้ใช้การประเมินราคา

-   สินทรัพย์อื่นเฉพาะส่วนที่เป็นผลต่างของราคาตามบัญชีที่สูงกว่ามูลค่ายุติธรรม
    หรือมูลค่าที่คาดว่าจะได้รับคืน

-   สินทรัพย์หรือสิทธิเรียกร้องที่คาดว่าจะเรียกคืนไม่ได้ทั้งจำนวนหรือตามที่ธนาคารแห่งประเทศไทยสั่ง

-   ส่วนสูญเสียที่เกิดจากการปรับปรุงโครงสร้างหนี้

  สินทรัพย์จัดชั้นสูญ ซึ่งได้ตัดออกจากบัญชี ได้แก่

-   สิทธิเรียกร้องเพื่อให้ได้ชำระหนี้แต่ไม่อาจเรียกให้ชำระหนี้ได้แล้ว

-   สินทรัพย์อื่นที่เสียหายชำรุดหมดราคา

-   ส่วนสูญเสียที่เกิดจาการปรับปรุงโครงสร้างหนี้

5.2.2 นโยบายการกันเงินสำรองสำหรับสินทรัพย์จัดชั้นและค่าเผื่อหนี้สงสัยจะสูญ

  ธนาคารได้ถือปฏิบัติตามข้อกำหนดของธนาคารแห่งประเทศไทย ดังนี้

สินทรัพย์จัดชั้นปกติ กันเงินสำรองอัตราไม่ต่ำกว่าร้อยละ 1

  สินทรัพย์จัดชั้นกล่าวถึงเป็นพิเศษ กันเงินสำรองอัตราไม่ต่ำกว่าร้อยละ 2

  สินทรัพย์จัดชั้นต่ำกว่ามาตรฐาน กันเงินสำรองอัตราไม่ต่ำกว่าร้อยละ 20

สินทรัพย์จัดชั้นสงสัย กันเงินสำรองอัตราไม่ต่ำกว่าร้อยละ 50

  สินทรัพย์จัดชั้นสงสัยจะสูญ กันเงินสำรองอัตราร้อยละ 100

  สินทรัพย์จัดชั้นสูญ ตัดออกจากบัญชี

  ในการกันเงินสำรองสำหรับสินทรัพย์จัดชั้นทุกประเภท
  ยกเว้นสินทรัพย์อื่นและส่วนสูญเสียที่เกิดจากการปรับปรุงโครงสร้างหนี้
  สามารถนำมูลค่าหลักประกันซึ่งได้ประเมินราคาตามหลักเกณฑ์ที่ธนาคารแห่งประเทศไทยกำหนดมาหักออกจากราคาตามบัญชีของลูกหนี้ก่อนการกันเงินสำรอง

  5.2.3 นโยบายการระงับการรับรู้รายได้

  ธนาคารรับรู้รายได้ดอกเบี้ยจากเงินให้สินเชื่อ โดยใช้เกณฑ์คงค้าง
  และหยุดรับรู้รายได้ดอกเบี้ยจากเงินให้สินเชื่อที่ค้างชำระเกิน 3 เดือน
  โดยถือเป็นรายได้เมื่อได้รับชำระและจะบันทึกบัญชียกเลิกรายได้ดอกเบี้ยค้างรับที่รับรู้เป็นรายได้ไว้แล้วทั้งหมด

4.  นโยบายการปรับโครงสร้างหนี้ที่มีปัญหา

  สำหรับการปรับปรุงโครงสร้างหนี้ด้วยวิธีปรับเงื่อนไขการชำระหนี้นั้น
  ธนาคารได้ปฏิบัติตามมาตรฐานการบัญชี ฉบับที่ 34
  ซึ่งกำหนดให้คำนวณมูลค่ายุติธรรมของหนี้จากมูลค่าปัจจุบันของกระแสเงินสดที่คาดว่าจะได้รับในอนาคตคิดลดด้วยอัตราดอกเบี้ยในตลาด
  ธนาคารใช้อัตราดอกเบี้ยสินเชื่อตามประกาศของธนาคาร ณ
  ขณะที่ปรับปรุงโครงสร้างหนี้เป็นอัตราคิดลด
  ในการประเมินผลขาดทุนที่จะเกิดขึ้นในอนาคตจากการปรับเงื่อนไขและได้บันทึกการขาดทุนจากการปรับปรุงโครงสร้างหนี้ดังกล่าวเป็นค่าใช้จ่ายทันทีที่เกิดรายการ
  หลังจากนี้ธนาคารได้ทำการประเมินผลขาดทุนที่จะเกิดขึ้นในอนาคตดังกล่าวทุก ๆ ไตรมาส
  โดยใช้อัตราดอกเบี้ยสินเชื่อตามประกาศของธนาคาร ณ วันที่ในงบการเงินเป็นอัตราคิดลด
  และได้บันทึกการเปลี่ยนแปลงของผลขาดทุนดังกล่าวเป็นรายได้หรือค่าใช้จ่ายในทันที
  ธนาคารได้ใช้วิธีในการปรับปรุงโครงสร้างหนี้โดยการลดเงินต้นและ/หรือดอกเบี้ยค้างรับ
  การรับโอนสินทรัพย์
  การรับโอนส่วนได้เสียในส่วนของเจ้าของของลูกหนี้และการปรับเงื่อนไขการชำระหนี้

5.  นโยบายการลงทุนในบริษัทย่อยและบริษัทร่วม ¬[1]

  -
  ธนาคารมีนโยบายลงทุนในธุรกิจที่เกี่ยวข้องกับการดำเนินงานของธนาคารพาณิชย์และธุรกิจที่สนับสนุนการให้บริการของธนาคาร
  โดยธุรกิจนั้นมีแนวโน้มดี มีความเสี่ยงที่ยอมรับได้ หรือเป็นการลงทุนเพื่อแก้ไขหนี้ให้กับลูกค้า ทั้งนี้
  การลงทุนของธนาคารจะต้องเป็นไปตามหลักเกณฑ์ที่กำหนดไว้ของทางการ
  ซึ่งตามพระราชบัญญัติธนาคารพาณิชย์ มาตรา 12 (5) กำหนดให้ลงทุนในบริษัทจำกัด ได้ไม่เกิน
  10% ของทุนจดทะเบียนที่ชำระแล้วของบริษัท
  หากเกินกว่านี้ต้องได้รับอนุญาตจากธนาคารแห่งประเทศไทย

-   ธนาคารได้เปลี่ยนนโยบายการบัญชีเงินลงทุนในบริษัทย่อยและร่วม จากวิธีราคาทุน (Cost
    Method) มาเป็นวิธีส่วนได้เสีย (Equity Method) ตั้งแต่งวดครึ่งปีสิ้นสุดวันที่ 30 มิถุนายน
    2543 ตามข้อกำหนดของมาตรฐานการบัญชีฉบับที่ 44 เรื่อง
    งบการเงินรวมและเงินลงทุนในบริษัทย่อย มาตรฐานการบัญชีฉบับที่ 45 เรื่อง
    เงินลงทุนในบริษัทร่วม และตามหนังสือของธนาคารแห่งประเทศไทย ที่ ธปท.สนส. (21)
    ว.1593/2543 ลงวันที่ 19 กรกฎาคม 2543 เรื่อง
    การบันทึกรายการเงินลงทุนในบริษัทย่อยและบริษัทร่วม

-   ธนาคารได้ใช้วิธีราคาทุนในการบันทึกเงินลงทุนในบริษัทที่ธนาคารถือหุ้นตั้งแต่ร้อยละ 20
    ขึ้นไปที่ธนาคารได้รับมาจากการปรับปรุงโครงสร้างหนี้
    เนื่องจากธนาคารมีความตั้งใจถือหุ้นในบริษัทดังกล่าวเป็นการชั่วคราว

  - การควบคุมดูแลบริษัทย่อยและบริษัทร่วม
  โดยปกติบริษัทย่อยและบริษัทร่วมมีการดำเนินการอิสระจากธนาคาร อย่างไรก็ตาม
  ธนาคารอาจส่งตัวแทนเข้าร่วมเป็นกรรมการในบริษัทย่อยและบริษัทร่วมในกรณีเพื่อช่วยร่วมบริหารงาน
  และช่วยดูแลฐานะการเงินและการดำเนินงานของบริษัทนั้น ๆ

[1] ¬ ข้อมูลแก้ไขเพิ่มเติม วันที่ 18 ก.ค. 44